Oficiālais Vēstnesis L 296 , 01/12/1993 Lpp. 0052 - 0054

Speciālizdevums somu valodā: Nodaļa 3 Sējums 53 Lpp. 0206

Speciālizdevums zviedru valodā: Nodaļa 3 Sējums 53 Lpp. 0206



Komisijas Regula (EK) Nr. 3300/93 (1993. gada 30. novembris), ar kuru groza Regulu (EEK) Nr. 1274/91, ar ko ievieš sīki izstrādātus noteikumus Padomes Regulas (EEK) Nr. 1907/90 par dažiem olu tirdzniecības standartiem īstenošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 1907/90 par dažiem olu tirdzniecības standartiem [1], kurā grozījumi izdarīti ar Regulu (EEK) Nr. 2617/93 [2], un jo īpaši tās 10. panta 3. punktu un 20. panta 1. punktu, ņemot vērā Padomes Regulu (EEK) Nr. 2617/93 un jo īpaši tās 2. pantu, tā kā Komisijas Regulā (EEK) Nr. 1274/91 [3], kurā jaunākie grozījumi izdarīti ar Regulu (EEK) Nr. 2221/92 [4], paredzēti sīki izstrādāti noteikumi šādu tirdzniecības standartu īstenošanai; tā kā, lai nodrošinātu patērētāju apgādi ar labas kvalitātes produktiem, ir lietderīgi noteikt, ka olas jāsavāc biežāk, kā arī noteikt stingrākus kvalitātes kritērijus olām, uz kurām norādīts "ekstra" kategorijas olas; tā kā, ar Regulu (EEK) Nr. 2617/93 ieviesta prasība obligāti norādīt minimālā derīguma termiņa datumu, kam seko atbilstoši ieteikumi attiecībā uz A kategorijas olu iepakojumu uzglabāšanu, un tas rada nepieciešamību pielāgot sīki izstrādātos noteikumus par datuma norādēm, kuri paredzēti ar Regulu (EEK) 1274/91; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, ir pieņēmusi Šo regulu. 1. pants Regulu (EEK) Nr. 1274/91 groza šādi: 1. Regulas 1. panta 1. punkta otro daļu svītro. 2. Regulas 5. panta 1. punkta otro ievilkumu aizstāj ar šādu: "Gaisa telpa: augstums nepārsniedz 6 mm, stacionāra; tomēr olām, uz kurām norādīts "ekstra", tā nepārsniedz 4 mm". 3. Regulas 14., 15. un 16. pantu aizstāj ar šādiem: "14. pants 1. Minimālā derīguma termiņa datuma norādes, kas minētas Regulas (EEK) Nr. 1907/90 10. un 15. pantā, izgatavo iepakošanas laikā saskaņā ar 9. panta 2. punktu Padomes Direktīvā 79/112/EEK [5]. Tās satur vienu vai vairākas no šādām norādēm: - Consúmase preferentemente antes del…, - Mindst holdbar til…, - Mindestens haltbar bis…, - Αυάλωση κατά προτίμση πριν από…, - Best before…, - À consommer de préférence avant le…, - Da consumarsi preferibilmente entro…, - Ten minste houdbaar tot…, - A consumir de prefêrencia antes de… Šim nolūkam datumu norāda ar diviem skaitļu pāriem, kuri norāda šādā kārtībā: - datumu no 1 līdz 31, - mēnesi no 1 līdz 12. 2. Uz lielajiem iepakojumiem un mazajiem iepakojumiem arī tad, ja tie iekļauti lielajos iepakojumos, uz ārējās virsmas skaidri redzamā un salasāmā veidā ir norāde, kas iesaka patērētājiem pēc nopirkšanas uzglabāt olas atdzesētas. 3. Pārdodot nefasētas olas, 2. punktā minētajai norādei līdzvērtīgu tekstu norāda tādā veidā, lai patērētājiem tas būtu skaidri redzams un nepārprotams. 15. pants Iepakošanas datuma norāde, kas minēta Regulas (EEK) Nr. 1907/90 10. un 15. pantā, iekļauj vienu vai vairākas no šādām norādēm: - Embalado el:…, - Pakket den:…, - Verpackt am:…, - Ημερομηνία συσκευασίας:…, - Packing date:…, - Emballé le:…, - Data d’imballaggio:…, - Verpakt op:…, - Embalado em:… kam seko divi skaitļu pāri, kā minēts 14. panta 1. punkta otrajā daļā. 16. pants 1. Papildus minimālā derīguma termiņa datumam un/vai iepakošanas datumam, operators olu iepakošanas laikā var norādīt ieteicamo produkta lietošanas termiņu vai nu uz olām vai to iepakojumiem, vai arī uz abiem. 2. Ieteicamais produkta lietošanas termiņš ir norāde, kas nosaka pēdējo dienu, kad olas jāpiedāvā pārdošanai patērētājiem, pēc kuras vēl ir septiņu dienu uzglabāšanas laiks. To nostiprina tā, ka "A" kategorijas olas saglabā 5. panta 1. punktā minētos parametrus līdz minētā uzglabāšanas laika beigām, ja tās pienācīgi uzglabā. Minimālais derīguma termiņš atbilst šī uzglabāšanas laika beigām. Norāde jādefinē tā, lai produkta ieteicamā lietošanas termiņa nozīme ir skaidra. 3. Operators iepakošanas laikā var uz iepakojuma norādīt dēšanas datumu, un tādā gadījumā to norāda arī uz olām, kas atrodas iepakojumā. Tomēr iepakošanas datumu uz olām var uzspiest arī lauku saimniecībā. 4. Lai norādītu šajā pantā minētos datumus uz olām un attiecībā uz produkta lietošanas termiņu un dēšanas datumu arī uz iepakojumiem, izmanto vienu vai vairākus no I pielikumā uzskaitītajiem terminiem. 5. Šajā pantā minētos datumus norāda ar diviem skaitļu pāriem, kā minēts 14. panta 1. punkta otrajā daļā." 4. Regulas 17. panta ievadfrāzē atsauci uz "15. pantu" aizstāj ar atsauci uz "16. pantu". 5. Regulas 21. panta 1. punktu aizstāj ar šādu: "1. Regulas (EEK) Nr. 1907/90 11. pantā minētās lentes un marķējumi ir balti un norādes ir uzdrukātas uz šīm lentēm un marķējumiem melnā krāsā". 6. Regulas 24. panta 1. punktu aizstāj ar šādu: "1. Regulas (EEK) Nr. 1907/90 12. pantā minētajai lentei vai marķējumam jābūt drukātam vai piestiprinātam tā, lai lentes vai marķējuma izvietojums neaizsedz uz iepakojuma esošo informāciju. Uz lentes vai marķējuma slīprakstā nodrukā šādu norādi: "ekstra līdz:.."., tam seko divi pāri skaitļu, kā minēts 14. panta 1. punkta otrajā daļā, norādot septīto dienu pēc iepakošanas – vismaz 1 cm augstumā". 7. Regulas 25. panta 2. punkta e) apakšpunktu aizstāj ar šādu apakšpunktu: "e) - A kategorijas olām: sākotnējo minimālo derīguma termiņu un zem tā vārdus "Olas, kam mainīta kategorija"., - citu kategoriju olām: vārdus "iepakošanas datums:"., kam seko pirmās iepakošanas datums; un zem tā vārdi "mainīta kategorija:"., kam seko datums, kurā kategorija mainīta, kas norādīts tādā pašā veidā, kā noteikts 14. panta 1. punkta otrajā daļā". 8. Regulas 26. panta 2. punkta e) apakšpunktu aizstāj ar šādu apakšpunktu: "e) - A kategorijas olām: sākotnējo minimālo derīguma termiņu un zem tā vārdus "pārpakotas olas"., - citu kategoriju olām: vārdus "iepakošanas datums:"., kam seko pirmās iepakošanas datums; un zem tā vārds "pārpakotas:"., kam seko datums, kurā olas pārpakotas, kas norādīts tādā pašā veidā, kā noteikts 14. panta 1. punktā". 9. Regulas I pielikumu aizstāj ar šīs regulas pielikumu. 2. pants Līdz 1994. gada 30. septembrim operatori var izmantot esošos iepakošanas materiālus, uz kuriem ir norādes saskaņā ar noteikumiem, kas bija jāpiemēro līdz 1993. gada 1. decembrim. Tomēr norādei par minimālo derīguma termiņu un ieteikumu pēc nopirkšanas uzglabāt olas atdzesētas jābūt uz šādiem iepakojumiem ne vēlāk kā no 1994. gada 1. jūnija, piestiprinot lenti vai marķējumu, uz kura ir norādes, kas minētas Regulas (EEK) Nr. 1274/91 14. panta 1. un 2. punktā. No 1994. gada 1. jūnija norādēm, kas minētas Regulas (EEK) Nr. 1274/91 24. panta 1. punkta otrajā teikumā, vienmēr jābūt uz lentes vai marķējuma. 3. pants Šī regula stājas spēkā 1993. gada 1. decembrī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 30. novembrī Komisijas vārdā — Komisijas loceklis René Steichen [1] OV L 173, 6.7.1990., 5. lpp. [2] OV L 240, 25.9.1993., 1. lpp. [3] OV L 121, 16.5.1991., 11. lpp. [4] OV L 218, 1.8.1992., 81. lpp. [5] OV L 33, 8.2.1979., 1. lpp. -------------------------------------------------- PIELIKUMS " I PIELIKUMS 1. Minimālais derīguma termiņš: consumo preferente Mindst holdbar til Mind. haltbar Αυάλωση πριυ από Best before à cons. de préf. av. or DCR [1] da cons. pref. entro tenm. houdb. tot Cons. de pref. antes de 2. Iepakošanas datums: Embalaje Pakket Verp. Συσκευασία Packed Emb. le Imball. il Verp. Emb. 3. Produkta lietošanas termiņš: vender antes Sidste salgsdato Verkauf bis Πώληση Sell by à vend. préf. av. or DVR [2] data vend. racc. uit. verk. dat. Vend. de pref. antes de 4. Dēšanas datums: Puesta Læggedato Gelegt Ωοτοκία Laid Pondu le Deposto il Gelegd Postura " [1] Ja izmanto terminus DVR vai DCR, norādei uz iepakojuma jābūt definētai tā, lai šo saīsinājumu nozīme ir saprotama. [2] Ja izmanto terminus DVR vai DCR, norādei uz iepakojuma jābūt definētai tā, lai šo saīsinājumu nozīme ir saprotama. --------------------------------------------------